CELEX: 62012CN0342
Language: sk
Date: 2012-07-18 00:00:00
Title: Vec C-342/12: Návrh na začatie prejudiciálneho konania, ktorý podal Tribunal do Trabalho de Viseu (Portugalsko) 18. júla 2012 — Worten — Equipamentos para o Lar, S.A./ACT — Autoridade para as Condições de Trabalho

29.9.2012   
            
            
               SK
            
            
               Úradný vestník Európskej únie
            
            
               C 295/21
            
         Návrh na začatie prejudiciálneho konania, ktorý podal Tribunal do Trabalho de Viseu (Portugalsko) 18. júla 2012 — Worten — Equipamentos para o Lar, S.A./ACT — Autoridade para as Condições de Trabalho
   (Vec C-342/12)
   2012/C 295/37
   Jazyk konania: portugalčina
   
      Vnútroštátny súd, ktorý podal návrh na začatie prejudiciálneho konania
   
   Tribunal do Trabalho de Viseu
   
      Účastníci konania pred vnútroštátnym súdom
   
   
      Žalobkyňa: Worten — Equipamentos para o Lar, S.A.
   
      Žalovaný: ACT — Autoridade para as Condições de Trabalho
   
      Prejudiciálne otázky
   
   
               1.
            
            
               Má sa článok 2 smernice 95/46/ES (1) vykladať v tom zmysle, že register pracovného času, t. j. údaj o čase, kedy jednotliví pracovníci začínajú a končia pracovnú zmenu, ako aj údaj o prestávkach alebo čase, ktorý nie je do pracovného času zahrnutý, musí byť zahrnutý pod pojem osobné údaje?
            
         
               2.
            
            
               V prípade kladnej odpovede na predchádzajúcu otázku, má Portugalsko podľa článku 17 ods. 1 smernice 95/46/ES povinnosť stanoviť primerané technické a organizačné opatrenia na ochranu osobných údajov pred náhodným alebo nezákonným poškodením alebo náhodnou stratou, zmenou, neoprávneným prezradením alebo sprístupnením, najmä pokiaľ spracovanie obsahuje prenos údajov v sieti?
            
         
               3.
            
            
               Rovnako v prípade kladnej odpovede na predchádzajúcu otázku, ak členský štát neprijme žiadne opatrenia na vykonanie článku 17 ods. 1 smernice 95/46/ES a ak zamestnávateľ zodpovedný za spracovanie týchto údajov prijme systém obmedzeného prístupu k takýmto údajom, ktorý neumožňuje automatický prístup príslušného vnútroštátneho orgánu na účely kontroly pracovných podmienok, má sa zásada prednosti práva Európskej únie vykladať v tom zmysle, že členský štát nemôže sankcionovať zamestnávateľa za uvedené konanie?
            
         
      (1)  Smernica Európskeho parlamentu a Rady 95/46/EHS z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov (Ú. v. ES L 281, s. 31; Mim. vyd. 13/015, s. 355).